מהירויות-V
מהירויות־V תקניות

מהירויות־V אלה מוגדרות על ידי תקנות ממשלתיות.
| מהירות־V | תיאור |
| --- | --- |
 V1 : מהירות החלטה – מהירות בה צוות האוויר מגיע להחלטה אם להמשיך המראה או לבלום. מהירות זאת מחושבת למשקל המטוס, תנאי הסביבה, אורך המסלול וכדומה מכיוון שאחריה לא תהיה אפשרות לבלום והיה עדיף להמריא כמעט בכל מקרה.
 V2: מהירות בטוחה לאחר המראה – במטוסי נוסעים רב מנועיים מהירות זאת משיגים מהר ככל הניתן לאחר ניתוק מהקרקע. מהירות זאת מאפשרת למטוס לטפס בכוח של מנוע אחד, מה שיאפשר לצוות לתמרן את המטוס לנחיתה בטוחה במקרה ומנוע אחד כושל.
 V2min : מהירות מינימלית להמראה בטוחה
 V3: מהירות קיפול המדפים
 VA: מהירות תמרון מיועדת, נקראת גם "מהירות מקסימלית עבור סטייה נשלטת"
 VB: מהירות מקסימלית מיועדת עבור משב רוח עוצמתי
 VC: מהירות שיוט מיועדת, נקרא גם מהירות השיוט האופטימלית, זוהי המהירות היעילה ביותר במונחים של מרחק, מהירות ושימוש בדלק
 VD: מהירות מיועדת לצלילה
 VDF: מהירות צלילה בטיסת תצוגה
 VEF: המהירות שבה צפוי שתתרחש תקלה קריטית במנוע בזמן המראה
 VF: מהירות מדפים מיועדת
 VFC: מהירות מקסימלית עבור מאפייני יציבות
 VFE: מהירות טיסה מקסימלית עם מדפים פרוסים (Maximum Flap Extended speed)
 VFTO: מהירות המראה מקסימלית.
 VH: מהירות מקסימלית עבור טיסה מאוזנת בהספק מקסימלי ממושך
 VLE: מהירות הטיסה המקסימלית עם כני נחיתה פתוחים – המהירות המקסימלית בה ניתן לטוס בצורה בטוחה עם כני נחיתה פתוחים.
 VLO: המהירות המקסימלית להפעלת כני הנחיתה – המהירות המקסימלית בה ניתן לפתוח או לסגור את כני הנחיתה בצורה בטוחה.
 VLOF: מהירות המראה
 VMC: מהירות מינימלית נשלטת עם תקלה קריטית באחד מהמנועים כאשר הוא הופך להיות לא פעיל
 Vmcg : מהירות שליטה מינימלית על הקרקע (Minimum control speed ground) – מהירות האוויר המינימלית שבה המטוס ניתן לשליטה מבחינה כיוונית בזמן האצה על המסלול עם מנוע אחד לא פעיל, עם כוח המראה במנועים הפעילים ובהנחה שהיגוי הגלגל הקדמי לא פעיל.
 VMO: מהירות טיסה מקסימלית במטוסים גדולים (Maximum Operating limit speed)
 VMU: המהירות המינימלית בה המטוס יכול מבחינה פיזיקלית להתנתק מהקרקע (Minimum Unstick speed). מהירות זו תהיה תמיד נמוכה יותר מ־VR
 VNE: מהירות מרבית מותרת (Never Exceed) – לעולם אין לעבור – זוהי המהירות המרבית לה תוכנן המבנה של המטוס, מעל מהירות זאת ייתכן אובדן שליטה או נזק קטסטרופלי למבנה או מנועי המטוס, בדרך כלל מהירות זאת היא 10%-30% מעל למהירות התפעול המרבית של כלי הטיס.
 VNO: מהירות שיוט מבנית מקסימלית או מהירות מקסימלית בטיסה רגילה (Maximum speed for Normal Operations)
 VR: מהירות הרמת חרטום או מהירות רוטציה – מהירות בה הטייס מתחיל למשוך בהגאי המטוס בכדי להרים את אף המטוס
 VRef: המהירות המוגדרת לנחיתה או מהירות חציית סף
 VS: מהירות הזדקרות (Stall speed) או מהירות מינימלית לטיסה יציבה בה המטוס עדיין נמצא בשליטה
 VS0 : מהירות הזדקרות או מהירות טיסה מינימלית בתצורת נחיתה
 VS1 : מהירות הזדקרות או מהירות מינימלית לטיסה יציבה בה המטוס עדיין נמצא בשליטה בתצורה מוגדרת
 VSR : המהירות המוגדרת להזדקרות
 VSR0 : מהירות המוגדרת להזדקרות בתצורת נחיתה
 VSR1 : מהירות המוגדרת להזדקרות בתצורה מוגדרת
 VSW: מהירות בה מופיעה אזהרת הזדקרות
 VTOSS: מהירות המראה בטוחה עבור כלי טיס בעל רוטור אנכי בקטגוריה A
 VX: מהירות זווית טיפוס מרבית – מהירות זאת מקנה טיפוס מרבי יחסית למרחק, נשלט על ידי זווית האף של המטוס מכיוון שבזמן זה המצערת תהיה תמיד בכוח מלא. בא לידי שימוש במקרה ויש מכשול שצריך לעבור מיד לאחר המראה, לא חל בכל מצב.
 VY: מהירות קצב טיפוס מרבי – מהירות זאת מקנה טיפוס מרבי יחסית לזמן, נשלט על ידי זווית האף של המטוס משום שבזמן זה המצערת תהיה תמיד בכוח מלא. בא לידי שימוש בטיפוס רגיל בכוח מלא, בדרך כלל לאחר המראה.